作者:趙善慶
標題:雙調・折桂令西湖
內容:問六橋何處堪誇？十里晴湖，二月韶華。濃淡峰戀，高低楊柳，遠近桃花。臨水臨山寺塔，半村半郭人家。杯泛流霞，板撒紅牙，紫陌遊人，畫舫嬌娃。湖山堂八窗開水月交光，詩酒罈臺，鶯燕排場。歌扇搖風，梨雲飄雪，粉黛生香。紅袖臺已更舊邦，白頭民猶說新堂。花妒幽芳，人換宮妝，惟有湖山，不管興亡。